લોક માન્યતા મુજબ અહીં વિશાળ ઝાડી જંગલ હોઈ આજુ બાજુના ગામના માલધારી પશુપાલકો પોતાના ગાય ભેંસોને ચરવા માટે છૂટી મૂકી દેતા, એમાં છૂટી ફરીને ચરતી ગાયો પૈકી એક ગાયનું દૂધ દરરોજ કોઈ દોહી જતું હોવાથી એક વખત ગોવાળે ગાયનો ચોરી છુપીથી પીછો કરેલ, તે સમયે ગાયના આંચળ માંથી જમીન પર દૂધની સેરો છૂટી જોઈ ગોવાળ હેરત પામી ગયેલ, જે ઘટના બીજા દિવસે પણ બની, આ આશ્ચર્યજનક ઘટના અંગેની વાત ગોવાળે ગામમાં જઇ કરતાં બુદ્ધિજીવી માણસોએ વિચાર્યું કે નક્કી એ જગ્યા પર શિવલિંગ હોવું જોઈએ.